《钱使君知原生辰》
宋代·陈棣

十载幽居安绿野，一麾出守拥朱轓。
华堂不听红儿唱，净几唯闻黄奶言。
庭下芝兰方鼎盛，胸中梨枣已长存。
梅花欲报和羹信，故遣清香到寿樽。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。